
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 916 

27 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επέκταση του ποσοστού επιδόματος υπηρεσίας αλ¬ 


λοδαπής. 1 

Χορήγηση επιδόματος θέρους στους συνταξιούχους 
του Ταμείου Επικουρικής Ασφάλισης Αρτοποιών.. 2 


Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Υφυπουργού» 
στους Γενικούς Γραμματείς, Γενικούς Διευθυντές 
και ανωτέρους υπαλλήλους του Υπουργείου Υγεί¬ 


ας και Πρόνοιας. 3 

Εγγραφή Ομογενών και αλλοδαπών αθλητών στα Ελ¬ 
ληνικά αθλητικά σωματεία χειροσφαίρισης και 
συμμετοχής τους στα Ελληνικά Πρωταθλήματα και 

τους αγώνες Κυπέλλου. 4 

Καθορισμός Κατηγοριών και αριθμός κατά κατηγορία 
αθλητών, όροι εγγραφών και μετεγγραφών, αποδε¬ 
σμεύσεων αθλητών Τ.Α.Α. Πετοσφαίρισης, χρόνος 
διενέργειας τους, διαδικασία και αρμόδια για την 
έγκριση αυτών όργανα και κάθε άλλο συναφές θέμα. 5 


ΑΠΟΦΑΣΕΙΣ 

Αριθ. 083/ΚΑΤ/ΑΣ 15048 (1) 

Επέκταση του ποσοστού επιδόματος υπηρεσίας 
αλλοδαπής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ - ΕΞΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 12παρ. 1 του Ν. 1256/82. 

2. Το άρθρο 25 του Ν. 1884/90. 

3. Τις διατάξεις του άρθρου 135 παρ. 4 του Ν. 2594/98. 

4. την υπ’ αριθ. 083-58/11.3.88 Κοινή Υπουργική Από¬ 
φαση (ΦΕΚ 177/τ.Β'/31.3.88) όπως τροποποιήθηκε και 
ισχύει μέχρι σήμερα. 

5. Την υπ’ αριθ. 083-13/ΑΣ 2900/5.4.93 Κοινή Υπουργική 
Απόφαση (ΦΕΚ730/τ.Β/21.9.93). 

6. Την υπ’ αριθ. 1073/99 απόφαση του Συμβουλίου της 
Επικράτειας. 

7. Την υπ’ αριθμ. 1039386/441/Α0006/2000 κοινή από¬ 
φαση του Πρωθυπουργού και του Υπουργού Οικονομι¬ 
κών για την ανάθεση αρμοδιοτήτων. 


8. Την υπ’ αριθ. ΔΙΔΚ/Φ. 1/2/11187/12.5.2000 (ΦΕΚ 
630/τ. Β') απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
«Ανάθεσης αρμοδιοτήτων στους Υφυπουργούς Εσωτερι¬ 
κών Δημόσιας Διοίκησης και Αποκέντρωσης», η αύξηση 
του ποσοστού επιδόματος υπηρεσίας αλλοδαπής που 
προβλέπεται στην υπ’ αριθ. 083-13/ΑΣ 2900/5.4.93 Κοινή 
Υπουργική Απόφαση επεκτείνεται από 1.7.1993 και στους 
μονίμους υπαλλήλους του Κλάδου Βοηθητικού Προσωπι¬ 
κού που υπηρετούν σε Αρχές της Εξωτερικής Υπηρεσίας. 

Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού ύψους 
90.000.000 δρχ. περίπου για το έτος 1999 και για καθένα 
από τα επόμενα έτη 153.000.000 δρχ. περίπου που θαεγ- 
γραφούν στον οικείο φορέα 09-120 (ΚΑΕ 0232). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Ιουλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

Λ. ΤΖΑΝΗΣ Γ. ΠΑΠΑΝΔΡΕΟΥ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΔΡΥΣ 
-♦- 

Αριθ.Φ. 134/937 (2) 

Χορήγηση επιδόματος θέρους στους συνταξιούχους 
του Ταμείου Επικουρικής Ασφάλισης Αρτοποιών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 7 του άρθρου 12 του Π. Δτος 
312/75(Α' 92), οπός αυτό συμπληρώθηκε με το άρθρο 3 
του Π. Δ/τος 277/89 (ΑΊ31). 

2. Τις διατάξειςτων άρθρων 23 παρ. 1 στοιχ. ιέ και 24 παρ. 
1 και2στοιχ.γ,26παρ. 1 και27παρ. 1 στοιχ. δτουΝ. 1558/85 
(Α' 137), καθώς και το Π. Δ/γμα 372 1995 (Α' 201). 

3. Τις διατάξεις του άρθρου 29 Α'του Ν. 1558/85 (ΑΊ37) 
όποιος προσετέθη με το άρθρο 27 του Ν. 2081/1992 
(ΑΊ54) και στη συνέχεια αντικαταστάθηκε με τις διατά¬ 
ξεις του άρθρου 1 του Ν. 2469/97 (Α'38) 

4. Την αριθμ. 80027/8.5.2000 (Β' 610) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «ανάθεση αρμοδιοτήτων στον Υφυ- 

πουργό Εργασίας και Κοινωνικών Ασφαλίσεων Νικόλαο 
Φαρμάκη». 

5. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη σε βάρος του προϋπολογισμού 
του Ταμείου Επικουρικής Ασφάλισης Αρτοποιών, ύψους 
50.000.000 δρχ. περίπου, για το τρέχον οικονομικό έτος, 
για την οποία έχει εγγράφει πίστωση στον ΚΑΕ 0621. 

6. Την από 31.3.2000 οικονομική έκθεση της Δ’νσης 
Αναλογιστικών μελετούν της Γ. Γ. Κ. Α. 

7. Την γνώμη του Δ.Σ. του Ταμείου Επικουρικής Ασφά¬ 
λισης Αρτοποιών, όπως διατυπώθηκε στην 20η/θέμα 
7ο/25.5.2000 συνεδρίασή του, αποφασίζουμε: 

Εγκρίνουμε τη χορήγηση επιδόματος θέρους, ίσου με 
το μισό της μηνιαίας σύνταξης κάθε συνταξιούχου, στους 
συνταξιούχους του Ταμείου Επικουρικής Ασφάλισης Αρ¬ 
τοποιών, που το συνταξιοδοτικό τους δικαίωμα εμπίπτει 
στο μέχρι 30.6.2000 χρονικό διάστημα 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2000 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. ΔΥ3α/οικ. 490 (3) 

Μεταβίβαση αρμοδιοτήτων και του δικαιώματος υπογρα¬ 
φής εγγράφων «Με εντολή Υφυπουργού» στους Γενι¬ 
κούς Γ ραμματείς, Γ ενικούς Διευθυντές και ανωτέρους 
υπαλλήλους του Υπουργείου Υγείας και Πρόνοιας. 

Η ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Των άρθρων 16, 25 και 29 του Ν. 1558/1985 (ΦΕΚ 137 
Α) «Κυβέρνηση και Κυβερνητικά Οργανα». 

2. Του άρθρου 81 παρ.1 του νόμου 1892/1990 (ΦΕΚ 101 
Α), «Για τον εκσυγχρονισμό και την ανάπτυξη και άλλες 
διατάξεις». 

3. Του άρθρου 27 του Ν. 2081/1992 (ΦΕΚ 154 Α) με το 
οποίο προστέθηκε άρθρο 29Α στο Ν. 1558/1985 και αντι- 
καταστάθηκε με το άρθρο 1 παρ. 2α του Ν. 2469/1997 
(ΦΕΚ 38 Α). 

4. Του Π.Δ. 68/1987 (ΦΕΚ 39 Α) «Σύσταση της Γενικής 
Γραμματείας Πρόνοιας στο Υπουργείο Υγείας, Πρόνοιας 
και Κοινωνικών Ασφαλίσεων». 

5. Του Π.Δ. 95/2000 (ΦΕΚ 76 Α) «Οργανισμός του 
Υπουργείου Υγείας και Πρόνοιας». 

6. Της αρ. 710/2.12.1992 απόφασης του Πρωθυπουρ¬ 
γού «Σύσταση δέκα τριών (13) θέσεων Υφυπουργών» 
(ΦΕΚ712Β). 

7. Του Π.Δ. 143/2000 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ 122 Α). 

8. Την αρ. ΔΥ1 α/9352/26.4.2000 (ΦΕΚ 100 Γ) κοινή από¬ 
φαση του Πρωθυπουργού και του Υπουργού Υγείας και 
Πρόνοιας Διορισμός Γ ενικού Γ ραμματέα. 

9. Την αρ. ΔΥ1α/3880/26.2.1998 απόφαση του Υπουρ¬ 
γού Υγείας και Πρόνοιας «Τοποθέτηση Γενικών Διευθυ¬ 
ντών». 

10. Την αριθ. 2850/18.4.2000 Κοινή Απόφαση του Πρω¬ 
θυπουργού και του Υπουργού Υγείας και Πρόνοιας, «Ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη καιΔημήτριοΘάνο» (ΦΕΚ565Β'). 


11. Το γεγονός ότι από την παρούσα απόφαση δεν προ- 
καλείταιδαπάνη σε βάροςτου Κρατικού Προϋπολογισμού. 

12. Την ανάγκη εύρυθμης και αποδοτικής λειτουργίας 
των Υπηρεσιώντου Υπουργείου καιτηνταχεία διεκπεραί¬ 
ωση των υποθέσεων που έχουν ανατεθεί σε αυτές, απο¬ 
φασίζουμε: 

Α. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
Άρθρο 1 

Γ ενικές Αρμοδιότητες 

Ο Γενικός Γραμματέας του Υπουργείου, προΐσταται 
αμέσως μετά τον Υφυπουργό των Υπηρεσιών του Υπουρ¬ 
γείου των οποίων η αρμοδιότητα έχει μεταβιβαστεί με την 
2850/18.4.2000 (ΦΕΚ 565 Β) Κοινή Απόφαση του Πρωθυ¬ 
πουργού και του Υπουργού Υγείας και Πρόνοιας, προσυ¬ 
πογράφει όλα τα έγγραφα, τα οποία υπογράφει ο Υφυ¬ 
πουργός και ασκεί ειδικότερα τις αρμοδιότητες, που ορί¬ 
ζονται στα κατωτέρω άρθρα. 

Άρθρο 2 

Δικαίωμα υπογραφής εγγράφων 
«Με εντολή Υφυπουργού» 

Ο Γενικός Γραμματέας του Υπουργείου έχει δικαίωμα 
υπογραφής εγγράφων «με εντολή Υφυπουργού» για τα 
εξής θέματα: 

1. Τις εγκρίσεις δαπανών Εθνικού Οργανισμού Φαρμά¬ 
κων (Ε.Ο.Φ.), για οργάνωση συνεδρίων. 

2. Τις αποφάσεις επιβολής κυρώσεων σε φυσικά ή νομι¬ 
κά πρόσωπα για παραβάσεις της φαρμακευτικής νομοθε¬ 
σίας από παραγωγούς, αντιπροσώπους και εισαγωγείς 
για παραγωγή, εισαγωγή, κατοχή ή διάθεση προϊόντων 
αρμοδιότητας Ε.Ο.Φ. 

3. Την επιβολή προστίμου για παραβάσεις των διατάξε¬ 
ων, που αφορούν την παραγωγή και τη διακίνηση των 
φαρμακευτικών και καλλυντικών προϊόντων. 

4. Τις αποφάσεις επιβολής ποινών για παραβάσεις των 
διατάξεων περί ιατρικής διαφήμισης. 

5. Τις ενέργειες ή οδηγίες, που αποβλέπουν στο συντο¬ 
νισμό των δραστηριοτήτων όλων των φορέων για την επί¬ 
τευξη του στόχου της ψυχιατρικής μεταρρύθμισης. 

6. Τα θέματα του αντικειμένου του ΑΙϋ3 της Διεύθυνσης 
Δημόσιας Υγιεινής. 

7. Τα θέματα, που αφορούν προσαρμογή της Ελληνικής 
νομοθεσίας, προς τις οδηγίες της Ευρωπαϊκής Ενωσης 
(Ε.Ε.) σχετικά με το κάπνισμα. 

8. Τις εγκυκλίους και τα έγγραφα για θέματα δημόσιας 
υγείας σε επίπεδο Νομαρχιακής Αυτοδιοίκησης ή Περι¬ 
φέρειας. 

9. Τα οικονομικά θέματα σύμφωνα μετά οριζόμενα στο 
άρθρο 7 της 2850/18.4.2000 (ΦΕΚ 565 Β) Κοινής Απόφα¬ 
σης του Πρωθυπουργού και του Υπουργού Υγείας και 
Πρόνοιας, ήτοι: 

α. Τις αποφάσεις και εντολές, που αφορούν δαπάνες, 
εγκρίσεις, καθώς και κάθε σχετική με το θέμα των υπηρε¬ 
σιών και των εποπτευομένων νομικών προσώπων του 
Υπουργείου απόφαση ποσού από 15.000.001 -40.000.000 
δρχ., ύστερα από Υπουργική απόφαση σκοπιμότητας. 

β. Τις αποφάσεις έγκρισης, ανάληψης και διάθεσης πι¬ 
στώσεων και πράξεων αναγνώρισης δαπανών, την έκδοση 
χρηματικών ενταλμάτων καθώς και αποφάσεων έκδοσης 
και παράτασης χρη ματικών ενταλμάτων προπλη ρωμής από 
πιστώσεις του τακτικού προϋπολογισμού και των ειδικών 
λογαριασμών για ποσά από 40.000.001 - 70.000.000 δρχ. 

για μη εξειδικευμένες δαπάνες, ύστερα από Υπουργική 
απόφαση σκοπιμότητας. 

γ. Την έγκριση σκοπιμότητας επισκευών, διαρρυθμίσεων, 
βελτιώσεων, αποπεράτωσης, συντήρησης κτιρίων, προμή¬ 
θειας και συντήρησης εξοπλισμού πόσης φύσεως των επο¬ 
πτευόμενων νομικών προσώπων του Τομέα Υγείας μέχρι 
του ποσού που κάθε φορά ορίζεται από τις κείμενες διατά¬ 
ξεις ότι απαιτείται διενέργεια πρόχειρου διαγωνισμού. 

δ. Την έγκριση σκοπιμότητας για σύναψη συμβάσεων 
εκτέλεσης έργου της καθαριότητας κτιριακών εγκατα¬ 
στάσεων καιπαραρτημάτωντωνεποπτευομένων νομικών 
προσώπων του Τομέα Υγείας υπό τους όρους και προϋ¬ 
ποθέσεις του άρθρου 37 του Ν. 2072/1992 (ΦΕΚ 125 Α) 
και της ΔΙΠΙΔΔ/Ε3/23/22.9.1992 εγκυκλίου του Υπουργεί¬ 
ου Προεδρίας της Κυβέρνησης μέχρι του ποσού που κά 
θε φορά ορίζεται από τις κείμενες διατάξεις ότι απαιτείται 
διενέργεια πρόχειρου διαγωνισμού. 

Άρθρο 3 

Μεταβίβαση δικαιώματος υπογραφής εγγράφων 
με εντολή Υφυπουργού όταν δεν υπάρχει 
Γ ενικός Διευθυντής Υγείας 

Ο Γενικός Γραμματέας του Υπουργείου εκτός από τις 
αρμοδιότητες του προηγούμενου άρθρου ασκεί τις αρ¬ 
μοδιότητες, που περιγράφονται στα άρθρα 5 και 6της πα- 
ρούσης όταν απουσιάζει, κωλύεται ή δεν υπάρχει Γ ενικός 
Διευθυντής Υγείας. 

Άρθρο 4 

Συναρμοδιότητα υπογραφής κοινών αποφάσεων 

Ο Γ ενικός Γ ραμματέας έχει συναρμοδιότητα υπογρα¬ 
φής κοινών αποφάσεων Υπουργείων, όπως έχει καθορι¬ 
στεί με προγενέστερες διατάξεις. 

Β. ΑΡΜΟΔΙΟΤΗΤΕΣ ΓΕΝΙΚΩΝ ΔΙΕΥΘΥΝΤΩΝ 
Άρθρο 5 

Γ ενικές αρμοδιότητες 

Κάθε Γενικός Διευθυντής προϊσταται αμέσως μετά τον 
Υφυπουργό, το Γενικό Γραμματέα Υγείας και Πρόνοιας, των 
Διευθύνσεων από τις οποίες συγκροτείται η Γενική του Διεύ¬ 
θυνση και έχει εκτός από τις αρμοδιότητες, που αναφέρο- 
νται στο άρθρο 119 του Π.Δ/τος 95/2000 και τις ακόλουθες 
με το δικαίωμα υπογραφής «με εντολή Υφυπουργού». 

1. Την έκδοση εγκυκλίων διαταγών και παροχή οδηγιών 
προς τις Υπηρεσίες, τα Νομικά Πρόσωπα και τις Ομάδες 
Εργασίας, για τη μεθόδευση και το συντονισμό της δρα- 
στηριότητός τους με σκοπό την εύρυθμη λειτουργία των 
Υπηρεσιών. 

2. Την παροχή στοιχείων και λοιπών πληροφοριών για 
υποστήριξη και αντίκρουση υποθέσεων στα δικαστήρια 
(τακτικά, διοικητικά, ΣτΕ κ.λπ.) και στις διάφορες επιτρο¬ 
πές επί θεμάτων αρμοδιότητας. 

3. Την ολοκλήρωση των προπαρασκευαστικών εργα¬ 
σιών για τις απαντήσεις προς τη Βουλή, επί αναφορών, 
ερωτήσεων, επερωτήσεων κ.λπ., που αφορούν Υπηρε¬ 
σίες και Νομικά Πρόσωπα αρμοδιότητάς του. 

4. Τη λήψη αναγκαίων μέτρων για την εύρυθμη λειτουρ¬ 
γία των Νομικών Προσώπων αρμοδιότητάς τους. 

Άρθρο 6 

Ειδικές Αρμοδιότητες 
ΓΕΝΙΚΟΣ ΔΙΕΥΘΥΝΤΗΣ ΥΓΕΙΑΣ 

Ο Γ ενικός Διευθυντής Υγείας εκτός των αρμοδιοτήτων 


του άρθρου 5 της παρούσας απόφασης έχει και τις εξής 
αποκλειστικές αρμοδιότητες με το δικαίωμα υπογραφής 
«με εντολή Υφυπουργού»: 

1. Τις αποφάσεις σχετικά με την Α/βάθμια Οδοντιατρική 
Φροντίδα. 

2. Τη διάθεση χρήσης μηχανημάτων, εργαλείων και υλι¬ 
κών σύμφωνα με τις ισχύουσες διατάξεις σε Υπηρεσίες 
των Γενικών Διευθύνσεων, Νομικά Πρόσωπα, Οργανι¬ 
σμούς και Ιδρύματα του Τομέα Υγείας. 

3. Την έγκριση εκποίησης υλικού των Ν.Π.Δ.Δ. του Το¬ 
μέα Υγείας και του Ε.Κ.Α.Β. μέσω του ΟΔΔΥ. 

4. Τις ενέργειες, που αφορούν θέματα Υγείας και εμπλέ¬ 
κονται άλλα Υπουργεία ή Υπηρεσίες με παρεμφερές ή συ¬ 
μπληρωματικό έργο. 

5. Την υπογραφή εγκυκλίων για το ατομικό δελτίο υγεί¬ 
ας των μαθητών, τον υγειονομικό έλεγχο των σχολείων 
και τον αριθμό των ιατρών για τις γενικές εξετάσεις, που 
πραγματοποιούνται καθ’ έτος. 

6. Τα οικονομικά θέματα σύμφωνα με τα οριζόμενα στο 
άρθρο 7 της 2850/18.4.2000 (ΦΕΚ 565 Β) Κοινής Απόφα¬ 
σης του Πρωθυπουργού και του Υπουργού Υγείας και 
Πρόνοιας, ήτοι: 

• Τις αποφάσεις και εντολές που αφορούν δαπάνες, 
εγκρίσεις, καθώς και κάθε σχετική με το θέμα απόφαση 
των Υπηρεσιών του Υπουργείου αρμοδιότητάς του και 
των εποπτευομένων Νομικών Προσώπων Τομέα Υγείας 
ποσού μέχρι 15.000.000 δρχ., ύστερα από Υπουργική 
απόφαση σκοπιμότητας. 

Δ. ΑΡΜΟΔΙΟΤΗΤΕΣ ΔΙΕΥΘΥΝΤΩΝ 
Άρθρο 7 

1. Μεταβιβάζουμε στους Διευθυντές της Κεντρικής 
Υπηρεσίας του Υπουργείου και στους νόμιμους αναπλη¬ 
ρωτές τους το δικαίωμα να υπογράφουν «με εντολή Υφυ¬ 
πουργού», τις αποφάσεις, εντάλματα, εντολές, έγγραφα 
κ.λπ. και να ασκούν εκτός από τις αρμοδιότητες του άρ¬ 
θρου 120 του Π .Δ/τος 95/2000 και τις εξής αρμοδιότητες: 

α. Ταερωτήματαπροςτο ΚΕ.Σ.Υ., για θέματα, που απαι¬ 
τείται γνωμοδότηση αυτού απάτην κείμενη νομοθεσία και 
δεν έχουν το χαρακτήρα γενικότερης και καθοριστικής 
σημασίας. 

β. Τηνπαραπομπή θεμάτων σε άλλες Δημόσιες Αρχές ή 
Υπηρεσίες για γνωμοδότηση ή μελέτη, με εξαίρεση τα 
ερωτήματα στο Γραφείο Νομικού Συμβούλου του 
Υπουργείου. 

γ. Τα έγγραφα και ερωτήματα λόγω συναρμοδιότητας 
των Διευθύνσεων. 

δ. Την έγκριση χορήγησης αντιγράφων πρωτοτύπων 
εγγράφων με διαβάθμιση άκρως απόρρητο, απόρρητο 
και εμπιστευτικό. 

ε. Τη συγκρότηση Επιτροπών εκκαθάρισης των αρχείων 
της μονάδος της οποίας προΐστανται. 

2. Εκτός από τις γενικές αρμοδιότητες της ανωτέρω πα¬ 
ραγράφου 1 αυτού του άρθρου οι Διευθυντές και οι νόμι¬ 
μοι αναπληρωτές τους έχουν δικαίωμα υπογραφής εγ¬ 
γράφων «με εντολή Υφυπουργού» και για τα εξής θέματα: 

α. ΔΙΕΥΘΥΝΤΗΣ ΔΙΕΥΘΥΝΣΗΣ ΔΗΜΟΣΙΑΣ ΥΓΙΕΙΝΗΣ 

1. Την απαγόρευση συσκευασίας τροφίμων από Ρ.ν.Ο. 

2. Την έγκριση κυκλοφορίας απορρυπαντικών-λευκα- 
ντικών. 

3. Την έγκριση σε βάροςτου Δημοσίου δαπανώνγιαπα- 
ροχή σε ειδικές ατομικές περιπτώσεις νεφροπαθών, που 
υποβάλλονται σε επεμβάσεις μεταμοσχεύσεων. 

β. ΔΙΕΥΘΥΝΤΗΣ ΔΙΕΥΘΥΝΣΗΣ ΑΝΑΠΤΥΞΗΣ ΜΟΝΑ¬ 
ΔΩΝ ΥΓΕΙΑΣ 

1. Την κατάρτιση του προγράμματος αιμοληψιών. 

2. Τηνπρόταση για κίνηση εκτός έδρας των συνεργείων 
αιμοληψίας. 

3. Την έγκριση εκπαίδευσης των αποφοίτων των Τ.Ε.Ι., 
Σ.Β.Ι.Ε., Τ.Ε.Λ. κ.λπ., σε θέματα αιμοληψίας. 

γ. ΔΙΕΥΘΥΝΤΗΣ ΔΙΕΥΘΥΝΣΗΣ ΦΑΡΜΑΚΩΝ ΚΑΙ ΦΑΡ¬ 
ΜΑΚΕΙΩΝ 

1. Τον έλεγχο διακίνησης ναρκωτικών παραισθησιογό- 
νων και λοιπών ηδονιστικών φαρμάκων. 

2. Τη σύνταξη τωντεχνικών προδιαγραφών ναρκωτικών 
και τον ετήσιο προγραμματισμό. 

3. Τη συμπλήρωση στατιστικών εντύπων διεθνών οργα¬ 
νισμών για τα ναρκωτικά. 

δ. ΔΙΕΥΘΥΝΤΗΣ ΔΙΕΥΘΥΝΣΗΣ ΟΙΚΟΝΟΜΙΚΟΥ 

Τα οικονομικά θέματα σύμφωνα με τα οριζόμενα στο 
άρθρο 7 της 2850/18.4.2000 (ΦΕΚ565 Β) Κοινής Απόφα¬ 
σης του Πρωθυπουργού και του Υπουργού Υγείας και 
Πρόνοιας, ήτοι: 

1. Την έκδοση αποφάσεων ορισμού ή αντικατάστασης 
υπολόγων διαχειριστών του Υπουργείου, μετά από πρό¬ 
ταση της Διεύθυνσης Προσωπικού. 

2. Την έκδοση αποφάσεων έγκρισης ανάληψης και διά¬ 
θεσης πιστώσεων, πράξεων αναγνώρισης δαπανών προς 
έκδοση χρηματικών ενταλμάτων, καθώς και αποφάσεων 
έκδοσης και παράτασης χρηματικών ενταλμάτων προ¬ 
πληρωμής σε εκτέλεση του τακτικού προϋπολογισμού 
και των ειδικών λογαριασμών ως και την έκδοση αποφά¬ 
σεων επιχορήγησης σε ιδρύματα και οργανισμούς ποσού 
5.000.001 μέχρι 30.000.000 δρχ. 

3. Την έκδοση εντολών κατανομής ποσού από 
5.000.001 μέχρι 30.000.000 δρχ. για πίστωση των δευτε¬ 
ροβάθμιων λογαριασμών του Π.Δ.Ε., ύστερα από προ¬ 
γραμματική Υπουργική απόφαση. 

4. Την κίνηση Τραπεζικών Λογαριασμών του Υπουργεί¬ 
ου με την έκδοση και υπογραφή επιταγών ανεξαρτήτου 
ποσού προς εκτέλεση των αποφάσεων των αρμοδίων ορ¬ 
γάνων. 

Ε. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΤΜΗΜΑΤΩΝ 
Άρθρο 8 

Εκχωρούμενες αρμοδιότητες σε 
Προϊσταμένους Τ μημάτων 

1. Οι Προϊστάμενοι Τμημάτων των Διευθύνσεων της Κε¬ 
ντρικής Υπηρεσίας του Υπουργείου και οι νόμιμοι ανα¬ 
πληρωτές τους έχουντο δικαίωμα υπογραφής εγγράφων 
«με εντολή Υφυπουργού» εκτός από τις αρμοδιότητες 
του άρθρου 121 του Π.Δ/τος 95/2000 και την παρακάτω 
αρμοδιότητα: 

• Τις προτάσεις προς τη Διεύθυνση Προμηθειών διακί¬ 
νησης υλικού της αρμοδιότητάς τους μέσω της Κ.Α.Υ. ή 
της Υπηρεσίας τους. 

2. Εκτός απότις γενικές αρμοδιότητες της ανωτέρω πα¬ 
ραγράφου 1 αυτού του άρθρου οι προϊστάμενοι των Τμη¬ 
μάτων και οι νόμιμοι αναπληρωτές τους έχουν δικαίωμα 
υπογραφής εγγράφων «με εντολή Υφυπουργού» και για 
τα εξής επί μέρους θέματα: 

α. ΠΡΟΪΣΤΑΜΕΝΟΣ ΤΜΗΜΑΤΟΣ ΕΡΓΑΣΤΗΡΙΩΝ ΔΗ¬ 
ΜΟΣΙΑΣ ΥΓΙΕΙΝΗΣ 

1. Την υπογραφή των πάσης φύσης γνωματεύσεων και 
μικροβιολογικών ή χημικών εξετάσεων για προληπτικό ή 


κατασταλτικό υγειονομικό έλεγχο στα πλαίσια των αρμο¬ 
διοτήτων του Τμήματος. 

2. Την υπογραφή συμβάσεων και εντολών για παρα¬ 
σκευή εμβολίων και ορών, των δελτίων αποστολής και 
διάθεσης αυτών ως και τα στατιστικά στοιχεία. 

3. Την εκκαθάριση των αποδοχών των υπαλλήλων του 
Τμήματος. 

4. Τις προτάσεις για τη σύνταξη προϋπολογισμού. 

5. Την παρακολούθηση, διαχειριστικά, των υλικών του 
Τμήματος. 

β. ΠΡΟΪΣΤΑΜΕΝΟΣ ΤΜΗΜΑΤΟΣ ΤΗΣ Δ/ΝΣΗΣ ΑΝΑ¬ 
ΠΤΥΞΗΣ ΜΟΝΑΔΩΝ ΥΓΕΙΑΣ 

1. Τον έλεγχο, την εντολή πληρωμής δαπανών αερομε- 
ταφερομένων κ.λπ. ασθενών και την υποβολή των σχετι¬ 
κών δικαιολογητικών. 

γ. ΠΡΟΪΣΤΑΜΕΝΟΙ ΤΜΗΜΑΤΩΝ Δ/ΝΣΗΣ ΦΑΡΜΑΚΩΝ 
ΚΑΙ ΦΑΡΜΑΚΕΙΩΝ 

1. Τις αποφάσεις χορήγησης και ανάκλησης αδειών ει¬ 
σαγωγής και προμήθειας ναρκωτικών ή ψυχοτρόπων ου¬ 
σιών. 

2. Τις άδειες προμήθειας ναρκωτικών στα Νοσηλευτικά 
Ιδρύματα, κλινικές, φαρμακεία και την ανάκλησή τους. 

3. Το μηνιαίο έλεγχο διαχείρισης ναρκωτικών Αθηνών 
και Θεσσαλονίκης. 

δ. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΟΙΚΟ¬ 
ΝΟΜΙΚΟΥ 

Τα οικονομικά θέματα σύμφωνα με τα οριζόμενα στο 
άρθρο 7 της 2850/18.4.2000 (ΦΕΚ 565 Β) Κοινής Απόφα¬ 
σης του Πρωθυπουργού και του Υπουργού Υγείας και 
Πρόνοιας, ήτοι: 

1. Την έκδοση αποφάσεων έγκρισης ανάληψης και διά¬ 
θεσης πιστώσεων, πράξεων αναγνώρισης δαπανών προς 
έκδοση χρηματικών ενταλμάτων καθώς και αποφάσεις έκ¬ 
δοσης και παράτασης χρηματικών ενταλμάτων προπλη¬ 
ρωμής σε εκτέλεση του τακτικού προϋπολογισμού και των 
ειδικών λογαριασμών ως και την έκδοση αποφάσεων επι¬ 
χορήγησης σε ιδρύματα και οργανισμούς για ποσά μέχρι 
5.000.000 δρχ. 

2. Την έκδοση εντολών κατανομής πιστώσεων ποσού 
μέχρι 5.000.000 δρχ. για την πίστωση των δευτεροβαθ¬ 
μίων λογαριασμών του Π.Δ.Ε., ύστερα από προγραμματι¬ 
κή Υπουργική απόφαση. 

Άρθρο 9 

Για την πραγματοποίηση οποιοσδήποτε δαπάνης και 
πριν από κάθε άλλη ενέργεια απαιτείται έκδοση απόφα¬ 
σης σκοπιμότητας, η οποία συντάσσεται από την καθ’ 
ύλην αρμόδια Διεύθυνση και υπογράφεται από τα εξου¬ 
σιοδοτημένα, σύμφωνα με την παρούσα απόφαση όργα¬ 
να. 

Άρθρο 10 

Αρμοδιότητες προσυπογραφής 

Τ α εξουσιοδοτημένα με την παρούσα απόφαση όργανα 
κατά την υπογραφή των πράξεων από υπερκείμενα όργα¬ 
να σε περίπτωση διαφωνίας οφείλουν να τη διατυπώσουν 
εγγράφως. 

Όταν λείπει η γραπτή διαφωνία θεωρείται ότι συμφω¬ 
νούν με το περιεχόμενο του εγγράφου. 

Κανένας υπάλληλος δεν έχει δικαίωμα να αρνηθεί τη 
σύνταξη οποιουδήποτε εγγράφου, που διατάχθηκε από 
τον άμεσο προϊστάμενό του. 

Άρθρο 11 

Παραπομπή στο Αρχείο 

Τα όργανα τελικής υπογραφής κατά λόγο αρμοδιότη¬ 
τας μπορούν να παραπέμπουν στο Αρχείο υποθέσεις, 
που ολοκληρώθηκαν ή που δεν απαιτούν ενέργεια. 

Άρθρο 12 

Θέματα ευρύτερης σημασίας 

Οι προϊστάμενοι Τμημάτων δύνανται θέματα ευρύτε¬ 
ρης σημασίας, που επηρεάζουν τη γενικότερη πολιτική, 
να τα φέρουν προς υπογραφή μέχρι το Διευθυντή της 
υπηρεσίας τους. 

Άρθρο 13 
Τελικές διατάξεις 

1. Σε κάθε περίπτωση έκδοσης πράξεων, σύμφωνα με 
την απόφαση αυτή, θα πρέπει στο σκεπτικό τους να ανα¬ 
γράφεται αυτή η απόφαση. 

2. Οι εξουσιοδοτούμενοι με την απόφαση αυτή να υπο¬ 
γράφουν «με εντολή Υφυπουργού» δύνανται να ενημε¬ 
ρώνουν τα ανώτερα κλιμάκια για κάθε σοβαρό κατά την 
κρίση τους θέμα. 

3. Απάτη δημοσίευση της απόφασης αυτής καταργείται 
κάθε άλλη προηγούμενη, που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2000 

Η ΥΦΥΠΟΥΡΓΟΣ 

ΧΡΙΣΤΙΝΑ ΣΠΥΡΑΚΗ 
-♦- 

Αριθ. 18561 (4) 

Εγγραφή Ομογενών και αλλοδαπών αθλητών στα Ελ¬ 
ληνικά αθλητικά σωματεία χειροσφαίρισης και συμμετο¬ 
χής τους στα Ελληνικά Πρωταθλήματα και τους αγώνες 
Κυπέλλου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α. του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β.του Ν. 1558/85 «Κυβέρνηση και Κυβερνητικά όργανα» 
(ΦΕΚ 137/Α), όπως τροποποιήθηκε και ισχύει. 

γ. της παραγράφου 7 του άρθρου 33 του Ν. 2725/99 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

2. Την με αριθμ. ΥΠΠΟ/ΔΙΟΙΚ/Α1/20261/20.4.2000 από¬ 
φαση των Πρωθυπουργού και Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού». 

3. Τα υπ’ αριθμ. 1969/30.5.2000 και 2101/00/21.6.2000 
έγγραφα της ΟΧΕ. 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Όροι και προϋποθέσεις εγγραφής 
αλλοδαπού αθλητή -τριας 

1. Επιτρέπεται η εγγραφή σε αθλητικό σωματείο της δύ¬ 
ναμης της ΟΧΕ, αθλητή αλλοδαπής υπηκοότητας, σύμ¬ 


φωνα με τις κατά περίπτωση διατάξεις των Διεθνών Κα¬ 
νονισμών, του Νόμου και του Καταστατικού της ΟΧΕ και 
της παρούσας απόφασης. 

2. Απαγορεύεται η συμμετοχή των κατά την προηγού¬ 
μενη παράγραφο, εγγραφόμενων αλλοδαπών αθλητών 
στα Εθνικά πρωταθλήματα ή τους Πανελλήνιους αγώνες 
με την επιφύλαξη των παραγράφων 3,4 και 5 του παρό¬ 
ντος άρθρου και των άρθρων 2 και 3. 

3. α. Τα σωματεία της Α1 Εθνικής κατηγορίας ανδρών 
μπορούν να αποκτήσουν, για ένα έτος (με δικαίωμα ανα¬ 
νέωσης) μέχρι και δύο (2) αλλοδαπούς αθλητές η εγγρα¬ 
φή των οποίων επιτρέπεται μέχρι 15 Σεπτεμβρίου η δε 
αντικατάσταση του ενός έκτων δύο μέχρι 31 Δεκεμβρίου 
εκάστου έτους. 

β. Τα σωματεία της Α1 Εθνικής κατηγορίας γυναικών 
μπορούν να αποκτήσουν, για ένα έτος (με δικαίωμα ανα¬ 
νέωσης), μέχρι δύο (2) αλλοδαπές αθλήτριες και δύο 
αθλήτριες που εγκαθίστανται μονίμως στην Ελλάδα λόγω 
σύναψης νομίμου γάμου με έλληνα υπήκοο. Οι εγγραφές 
αυτές θα επιτρέπονται μέχρι 15 Σεπτεμβρίου και η αντι¬ 
κατάσταση της μίας εκ των αλλοδαπών αθλητριών μόνο, 
μέχρι 31 Δεκεμβρίου εκάστου έτους. 

γ. Τα σωματεία της Α2 Εθνικής κατηγορίας ανδρών και 
γυναικών μπορούν να αποκτήσουν, για ένα έτος (με δι¬ 
καίωμα ανανέωσης), μέχρι 1 αλλοδαπό αθλητή - αθλήτρια 
η εγγραφή του οποίου επιτρέπεται μέχρι 15 Σεπτεμβρίου. 
Επίσης θα επιτρέπεται η αντικατάσταση του μέχρι 31 Δε¬ 
κεμβρίου εκάστου έτους. 

δ. Ως εμπρόθεσμη εγγραφή εννοείται η κατάθεση των 
απαραιτήτων δικαιολογητικών. Η ΟΧΕ αναλαμβάνει να 
ζητήσει από την αλλοδαπή Ομοσπονδία το πιστοποιητικό 
μετεγγραφής του αθλητή (μπλε κάρτα) και εκδίδει δελτίο 
μόνο μετά την ανάληψη του παραπάνω πιστοποιητικού. 

4. Επιτρέπεται επίσης, κατ’ εξαίρεση η εγγραφή στη δύ¬ 
ναμη Ελληνικών σωματείων Χειροσφαιρίσεως, και η συμ¬ 
μετοχή τους στους πάσης φύσεως αγώνες αθλητών ξέ¬ 
νης υπηκοότητας, εφόσον έχουν γεννηθεί στην Ελλάδα 
και διαμένουν έκτοτε μόνιμα σε αυτή, καθώς επίσης και 
αλλοδαπών που δεν έχουν υπερβείτο δέκατο πέμπτο (15) 
έτος της ηλικίας τους και έχουν συνεχή μόνιμη εγκατά¬ 
σταση στην Ελλάδα τρία τουλάχιστον χρόνια πριν από την 
υποβολή της αίτησης εγγραφής τους. 

5. Υπήκοοι Κρατών -Μελών της Ευρωπαϊκής Ένωσης 
(Ε.Ε.) οι οποίοι διαμένουν νόμιμα στην Ελλάδα (εργαζό¬ 
μενοι, φοιτητές κ.λ.π.) δύνανται οι ίδιοι και τα μέλη των οι¬ 
κογενειών τους να εγγράφονται στη δύναμη των Ελληνι¬ 
κών αθλητικών ερασιτεχνικών σωματείων Χειροσφαίρι¬ 
σης και να συμμετέχουν στους πάσης φύσεως αγώνες και 
Πρωταθλήματα. 

Άρθρο 2 

Όροι και προϋποθέσεις εγγραφής 
ομογενή αθλητή - τριας 

1. Επιτρέπεται η εγγραφή ομογενή αθλητή στη δύναμη 
Ελληνικού σωματείου και μέχριτου αριθμού των δύο (2) για 
το καθένα. Δικαίωμα συμμετοχής σε αγώνες πρωταθλημά¬ 
των έχουν όσοι εγγράφονται νόμιμα, τις καθορισμένες ημε¬ 
ρομηνίες περί μετεγγραφών της παρούσας απόφασης. 

2. Ομογενής αθλητής θεωρείται ο αλλοδαπός που κα¬ 
τάγεται από Έλληνα απεριόριστης πατρικής ή μητρικής 
γραμμής, εγγεγραμμένους στα μητρώα Δήμου ή Κοινό¬ 
τητας της Ελληνικής Επικράτειας. 

3. Ο παραπάνω ομογενής αλλοδαπός μπορεί να παίρνει 
μέρος και στα Εθνικά πρωταθλήματα, όπως επίσης και 
στις Εθνικές ομάδες, εφ’ όσον στηντελευταία περίπτωση 
δεν ανήκει στην δύναμη αλλοδαπού συλλόγου (εξαιρού¬ 
νται τα αλλοδαπά Πανεπιστήμια και οι διάφορες άλλες 
Σχολές). 

4. Κάθε αλλοδαπός ή ομογενής αθλητής - τρία αν και 
έχει και την Ελληνική υπηκοότητα αγωνίσθηκε όμως (τα 3 
τελευταία χρόνια) με τα χρώματα αλλοδαπής Εθνικής 
ομάδας παύει αμέσως και αυτοδικαίως να μετέχει και να 
αγωνίζεται ως Έλληνας στις Ελληνικές Εθνικές ομάδες. 

5. Ομογενής αθλητής εξομοιώνεται με ημεδαπό, μόλις 
αποκτήσει και την ελληνική ιθαγένεια. 

6. Ομογενείς αθλητές Τουρκικής ή Αλβανικής υπηκοό¬ 
τητας εγγράφονται χωρίς περιορισμούς σε αθλητικούς 
συλλόγους ομογενών από την Τουρκία ή την Αλβανία 
αντίστοιχα, που έχουν έδρα τους την Ελλάδα. 

Άρθρο 3 

Όροι και προϋποθέσεις εγγραφής 
Κυπρίου αθλητή -τριας 

1. Επιτρέπεται η συμμετοχή στα Εθνικά πρωταθλήματα 
ή στους Πανελλήνιους αγώνες των νόμιμα μετεγγραφο- 
μένων σε ελληνικά σωματεία αθλητών Κυπριακής υπηκο¬ 
ότητας αρκεί να υπάρχει έγκριση (πιστοποιητικό μετεγ¬ 
γραφής) της Κυπριακής ή άλλης Ομοσπονδίας στην περί¬ 
πτωση που ανήκαν σε σωματείο της δύναμης της 
Κυπριακής ή άλλης Ομοσπονδίας. 

Αν οι παραπάνω Κύπριοι αθλητές δεν ανήκουν στη δύ¬ 
ναμη Κυπριακού ή άλλου Σωματείου και εγγράφονται για 
πρώτη φορά, η εγγραφή τους μπορεί να γίνει οποιαδήπο¬ 
τε χρονική στιγμή. Εφ’ όσον είναι μετεγγραφόμενοι, μπο¬ 
ρεί η μετεγγραφή τους να γίνει μόνο κατά τη χρονική πε¬ 
ρίοδο των μετεγγραφών, όπως αυτή ορίζεται στο άρθρο 
4 της παρούσας απόφασης. 

Άρθρο 4 

χρονικό διάστημα μετεγγραφών 

1. Το χρονικό διάστημα, μέσα στο οποίο επιτρέπεται η 
κατάθεση αιτήσεων μετεγγραφής των αλλοδαπών - ομο¬ 
γενών και Κυπρίων αθλητών, ορίζεται από 11ουλίου μέχρι 
15 Σεπτεμβρίου κάθε χρόνου. 

2. Η αντικατάσταση των αλλοδαπών γίνεται σύμφωνα 
με το άρθρο 1 παρ.3α, β,γ της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 7 Ιουλίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 18540 (5) 

Καθορισμός Κατηγοριών και αριθμός κατά κατηγορία 
αθλητών, όροι εγγραφών και μετεγγραφών, αποδε¬ 
σμεύσεων αθλητών Τ.Α.Α. Πετοσφαίρισης, χρόνος 
διενέργειας τους, διαδικασία και αρμόδια για την 
έγκριση αυτών όργανα και κάθε άλλο συναφές θέμα». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α. του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 


β.του Ν. 1558/85 «Κυβέρνηση και Κυβερνητικά όργανα» 
όπως τροποποιήθηκε και ισχύει 

2. Τις διατάξεις του άρθρου 88 του Ν. 2725/99 (ΦΕΚ 
121/Α/17.6.99) 

3. Τη με αριθμ. ΥΠΠΟ/ΔΙΟΙΚ/Α1/20261/20-4-2000 από¬ 
φαση του Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού». 

4. Το υπ’ αριθμ. 2760/20-6-2000 έγγραφο της Ε.Ο.ΠΕ. 
από το οποίο προκύπτει η κοινή συμφωνία των ενδιαφε¬ 
ρομένων μερών (Ε.Ο.ΠΕ., ολομέλεια Τ.Α.Α., ΠΑ.Σ.Α.Π.) 
της παραγράφου 1 του άρθρου 88 του Ν. 2725/99. 

5. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 ο 

Εγκρίνουμε τον Ειδικό Κανονισμό Πετοσφαίρισης του 
άρθρου 88 του Ν. 2725/99, του οποίου το κείμενο έχει ως 
ακολούθως: 

ΕΙΔΙΚΟΣ ΚΑΝΟΝΙΣΜΟΣ ΠΕΤΟΣΦΑΙΡΙΣΗΣ 
ΤΟΥ ΑΡΘΡΟΥ 88 ΤΟΥ Ν. 2725/99 

ΚΕΦΑΛΑΙΟ Α' 

Άρθρο 1 

Κατηγορίες - αριθμός αθλητών σωματείων που διατη¬ 
ρούν Τ.Α.Α. 

1. Κάθε σωματείο Α1 Εθνικής κατηγορίας που διατηρεί 
Τ.Α.Α. (πρώην ΤΑΠ) μπορεί να έχει στη δύναμη του, κατ' 
ανώτατο όριο, είκοσι (20) αθλητές, οι οποίοι προέρχονται 
από τις εξής κατηγορίες: 

Α. Κατηγορία αμειβομένων αθλητών Ελληνικής, από τη 
γέννησή τους, υπηκοότητας οι οποίοι έχουν το δικαίωμα 
να αγωνίζονται στις Εθνικές ομάδες της χώρας. 

Β. Κατηγορία αλλοδαπών αμειβομένων αθλητών, υπη¬ 
κόων χωρών - μελών της Ευρωπαϊκής Ένωσης (Ε.Ε.). 

Γ. Κατηγορία αλλοδαπών αμειβομένων αθλητών, που 
προέρχονται από χώρες εκτός της Ευρωπαϊκής Ένωσης. 

Δ. Κατηγορία ομογενών Ελληνικής από πολιτογράφηση 
υπηκοότητας, οι οποίοι δεν έχουν κώλυμα να αγωνισθούν 
στις Εθνικές ομάδες της χώρας. 

Ε. Κατηγορία ερασιτεχνών, Ελληνικής από τη γέννησή 
του υπηκοότητα, μέχρι δεκαοκτώ (18) ετών συμπληρωμέ¬ 
νων, οι οποίοι έχουντο δικαίωμα να αγωνίζονται στις Εθνι¬ 
κές Ομάδες της χώρας. 

2. Ο αριθμός των αθλητών των παραπάνω κατηγοριών 
που μπορεί να έχει Σωματείο Α1 Εθνικής κατηγορίας το 
οποίο διατηρεί Τ.Α.Π. έχει ως εξής: 

Α. Αθλητές της Α' κατηγορίας (παρ. ΙΑ του παρόντος), 
απεριορίστως και μέχρι του ανώτατου ορίου. 

Β. Αθλητές της Β' κατηγορίας (παρ. 1Β του παρόντος 
δηλαδή αλλοδαποί υπήκοοι χωρών - μελώντης ΕΈ.) απε- 
ριορίστως και μέχρι του ανώτατου ορίου. 

Γ. Αθλητές της Γ κατηγορίας (παρ. 1Γ του παρόντος δη¬ 
λαδή αλλοδαποί από χώρες εκτός της ΕΈ. μέχριτρεις (3). 
Ο αριθμός αυτός των αθλητών της κατηγορίας αυτής συ- 
ναρτάται άμεσα με τον αριθμό των αθλητών της προη¬ 
γούμενης κατηγορίας, ως ακολούθως: Σωματείο που έχει 
τρεις ή περισσότερους αθλητές από χώρες της ΕΈ. δεν 
δικαιούται να διατηρεί στη δύναμη του κανέναν αθλητή 
από χώρα εκτός ΕΈ. Εάν έχει δύο, έναν ή κανένα αθλητή 
από χώρες της ΕΈ. έχει τη δυνατότητα να αποκτά αντί¬ 
στοιχα έναν, δύο ή τρεις αθλητές από χώρες εκτός ΕΈ. 

Δ. Αθλητές της Δ' κατηγορίας (παρ. 1Δ του παρόντος 
δηλαδή ομογενείς) μέχρι δύο (2). 

Ε. Αθλητές της Ε' κατηγορίας (παρ. 1 Ε του παρόντος 
δηλαδή ερασιτέχνες μέχρι τέσσερις (4). 

3. Κάθε σωματείο Α2 Εθνικής κατηγορίας που διατηρεί 
Τ.Α.Α. μπορεί να έχει στη δύναμη του αθλητές μόνο Α', Β', 
Δ' και Ε' κατηγοριών, εφαρμοζόμενων, κατά τα λοιπά, των 
παραγράφων 1 και 2 του παρόντος. 

ΚΕΦΑΛΑΙΟ Β' 

Εγγραφές - μετεγγραφές Ελλήνων και 

ομογενών αθλητών - Όροι και προϋποθέσεις αυτών. 

Άρθρο 1 

1. Η αρχική έγγραφή Έλληνα αθλητή, στη δύναμη οποι- 
ουδήποτε ερασιτεχνικού σωματείου πετοσφαίρισης, γί¬ 
νεται με τις προϋποθέσεις και όρους του Κανονισμού εγ¬ 
γραφών - μετεγγραφών ερασιτεχνών αθλητών (άρθρων 
27 και 33 παρ. 3 Ν. 2725/99) όπως αυτός εγκρίθηκε με την 
υπ’ αριθμ. πρωτ. 15135/7-6-2000 Υ.Α. 

2. Σε περίπτωση που ερασιτέχνης αθλητής πρόκειται να 
συμπεριληφθεί στη δύναμη των Τ.Α.Α. ως αμειβόμενος, 
πρέπει υποχρεωτικά μαζί με την αίτηση εγγραφής να επι¬ 
συνάπτεται και υπογεγραμμένο συμβόλαιο παροχής 
αθλητικών υπηρεσιών αμειβόμενου πετοσφαιριστή μετα¬ 
ξύ του πρωτοεγγραφόμενου στα μητρώα της Ε.Ο.ΠΕ. 
αθλητή και Τ.Α.Α. του σωματείου που εγγράφεται, εκτός 
αν το σωματείο του τον κατατάξει στην κατηγορία των 
ερασιτεχνών, εφόσον συντρέχουν οι νόμιμες προϋποθέ¬ 
σεις (ηλικία κ.λ.π.). 

3. Σε περίπτωση που ερασιτέχνης αθλητής που ανήκει 
σε ερασιτεχνικό σωματείο επιθυμεί να ενταχθεί στη δύνα¬ 
μη ενός Τ.Α.Α. ως αμειβόμενος, αυτό μπορεί να γίνει μόνο 
με την αποδέσμευση του αθλητή από το σωματείο στο 
οποίο ανήκει και την κατάθεση από το Τ.Α.Α. στην Ε.Ο.ΠΕ. 
αίτησης μετεγγραφής αποδεσμευθέντα αθλητή μαζί με 
συμβόλαιο, σύμφωνα με τις προϋποθέσεις του παρόντος 
και του Κανονισμού σχέσεων μεταξύ Τ.Α.Α. και αμειβομέ- 
νων αθλητών. 

4. Τα Τ.Α.Α μπορούν να αποκτήσουν αθλητές χωρίς τη 
συγκατάθεση του ερασιτεχνικού σωματείου στο οποίο 
ανήκουν με τους όρους του αντίστοιχου κανονισμού εγ¬ 
γραφών - μετεγγραφών ερασιτεχνών αθλητών της 
Ε.Ο.ΠΕ., με την προϋπόθεση να συνυποβάλλεται μαζί με 
την αίτηση μετεγγραφής και συμβόλαιο του αθλητή, τη- 
ρουμένων των λοιπών, κατά περίπτωση, προϋποθέσεων. 

5. Α. Τα Τ.Α.Α. μπορούν να αποκτούν αθλητές από ερα¬ 
σιτεχνικά σωματεία με υποσχετική επιστολή με τους 
όρους του αντίστοιχου κανονισμού της Ε.Ο.ΠΕ και με την 
προϋπόθεση να συνυποβάλλουν με την αίτηση μετεγγρα¬ 
φής υποχρεωτικά, μονοετές συμβόλαιο του αθλητή, ο 
οποίος επιστρέφει αυτοδίκαια και χωρίς άλλη διατύπωση 
στο αρχικό σωματείο στο οποίο ανήκει με τη λήξη της 
αγωνιστικής περιόδου. 

Β. Επιτρέπεται η μετεγγραφή πετοσφαιριστή με υπο¬ 
σχετική επιστολή από Τ.Α.Α. σε Τ.Α.Α. ή ερασιτεχνικό σω¬ 
ματείο, υπό τους κατά τα λοιπά, καθοριζόμενους όρους 
του Κανονισμού μετεγγραφών ερασιτεχνών αθλητών της 
Ε.Ο.ΠΕ. (ηλικία, αριθμός, διατυπώσεις κ.λ.π.). στην περί¬ 
πτωση αυτή με τη λήξη της ετήσιας διάρκειας της μετεγ¬ 
γραφής με υποσχετική, ο αθλητής επανέρχεται αυτοδί¬ 
καια στο Τ.Α.Α. από το οποίο προέρχεται επανεργοποιου- 
μένου αυτομάτως, για το λοιπό συμβατικό χρόνο αυτού 


του ήδη ισχύοντος κατά τη μετεγγραφή και κατατεθειμέ¬ 
νου στην Ε.Ο.ΠΕ. συμβολαίου του. Εάν το συμβόλαιο με¬ 
ταξύ Τ.Α.Α. και του παραχωρηθέντα με υποσχετική αθλη¬ 
τή του λήγει με τη λήξη της υποσχετικής επιστολής, τότε 
ο αθλητής καθίσταται ελεύθερος να μετεγγραφεί σε 
οποιοδήποτε σωματείο της αρεσκείας του. 

Άρθρο 2 

Α. Αθλητές με αμοιβή μπορούν να μετεγγραφούν από 
Τ.Α.Α. σε Τ.Α.Α. με τη λήξη ή κατά οποιονδήποτε τρόπο 
λύση του συμβολαίου τους (κοινή συναινέσει ή μετά από 
καταγγελία). Στην περίπτωση αυτή απαιτείται η υπογρα¬ 
φή του συμβολαίου του αθλητή με το νέο Τ.Α.Α., χωρίς την 
υποβολή εντύπου μετεγγραφής. 

Β. Σε περίπτωση που ο αθλητής που ανήκει σε Τ.Α.Α. με 
ενεργό συμβόλαιο επιθυμεί να μετεγγραφεί σε άλλο 
Τ.Α.Α. αυτό μπορεί να γίνει μόνο με τη συγκατάθεση του 
Τ.Α.Α. στο οποίο ανήκει με τη διαδικασία της λύσης του 
συμβολαίου του με κοινή συναίνεση και υποβολή νέου 
συμβολαίου στην Ε.Ο.ΠΕ. Στην περίπτωση αυτή η μετεγ¬ 
γραφή γίνεται με την απαραίτητη συνυποβολή όλων των 
λοιπών απαιτούμενων δικαιολογητικών (έντυπο ελεύθε¬ 
ρης μετεγγραφής κ.λ.π.). 

Άρθρο 3 

1. Η αρχική εγγραφή αθλητού, είτε ως αμειβομένου εί¬ 
τε ως ερασιτέχνη, γίνεται οποτεδήποτε, εφόσοντο Τ.Α.Α. 
του Σωματείου, δεν έχει συμπληρώσει το νόμιμο αριθμό 
αθλητών των ανωτέρω κατηγοριών αθλητών. 

2. Η μετεγγραφή αθλητή από ερασιτεχνικό σωματείο σε 
Τ.Α.Α. σύμφωνα με τις παραγράφους 3, 4, και 5 του άρ¬ 
θρου 1 του παρόντος γίνεται στην περίοδο μετεγγραφών 
των ΤΑΠ που ορίζεται από 1 μέχρι 31.7. κάθε χρόνου. 

3. Η μετεγγραφή αθλητή από Τ.Α.Α. σε Τ.Α.Α. σύμφωνα 
με το άρθρο 2 του παρόντος, γίνεται στη ίδια περίοδο με¬ 
τεγγραφών των Τ.Α.Α. (1-31.7) πλην των περιπτώσεων 
που προβλέπονται στο άρθρο 4 του κανονισμού σχέσεων 
αμειβομένων πετοσφαιριστών και Τ.Α.Α. και αφορούν σε 
αθλητές που καθίστανται ελεύθεροι αμειβόμενοι πετο- 
σφαιριστές, ύστερα από τελεσίδικη απόφαση των Επι¬ 
τροπών Επίλυσης Οικονομικών διαφορών Αμειβομένων 
Πετοσφαιριστών του άρθρου 95 Ν. 2725/99 ή μετά από 
κοινή συναίνεση λύση του συμβολαίου τους με το Τ.Α.Α. 
απαιτούνται από τη Διεθνή Ομοσπονδία (Ρ.Ι.ν.Β.) το αρ¬ 
γότερο 20 ημέρες πριν από την έναρξη του οικείου Πρω¬ 
ταθλήματος. Τα Τ.Α.Α. διατηρούντο δικαίωμα να αντικα¬ 
θιστούν αλλοδαπούς αθλητές οποιαδήποτε χρονική στιγ¬ 
μή από την απόκτησή τους και μέχρι τις 15.12 κάθε 
χρόνου. 

4. Αρμόδιο όργανο για την τήρηση της διαδικασίας και 
την έγκριση των μετεγγραφών αμειβομένων αθλητών εί¬ 
ναι η Επιτροπή Εγγραφών - Μετεγγραφών της Ε.Ο.ΠΕ. 

Άρθρο Δεύτερο 
Έναρξη Ισχύος 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 7 Ιουλίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.βΐ. 9 γ 
Θ-ΙΤΙ3Ν: \Λ/θβΓΠ35ΐθΓ @ θί.^Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 

■ 



Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ- 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































